ข้อบัญญัติองค์การบริหารส่วนตำบลทุ่งใหญ่ข้อบัญญัติองค์การบริหารส่วนตำบลทุ่งใหญ่เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลทุ่งใหญ่อำเภอหาดใหญ่ จังหวัดสงขลาพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ องค์การบริหารส่วนตำบลทุ่งใหญ่โดยความเห็นชอบของสภาองค์การบริหารส่วนตำบลทุ่งใหญ่และนายอำเภอหาดใหญ่ จึงตราข้อบัญญัติขึ้นไว้ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลทุ่งใหญ่ เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลทุ่งใหญ่ อำเภอหาดใหญ่ จังหวัดสงขลา พ.ศ. ๒๕๕๕ข้อ ๒[๑] ข้อบัญญัติองค์การบริหารส่วนตำบลทุ่งใหญ่นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองหาดใหญ่จังหวัดสงขลา ที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณด้านเหนือ จดแนวเขตทางรถไฟสายใต้(สามแยกหาดใหญ่ - สงขลา) ฟากใต้ด้านตะวันออก จดแนวเขตตำบลท่าข้าม ด้านตะวันตกด้านใต้ จดเส้นขนานระยะ๕๐๐ เมตร กับศูนย์กลางทางหลวงแผ่นดินหมายเลข ๔๐๗ด้านตะวันตก จดแนวเขตเทศบาลเมืองคอหงส์ ด้านตะวันออกบริเวณที่ ๒ หมายความว่าพื้นที่ในบริเวณด้านเหนือ จดเส้นขนานระยะ๕๐๐ เมตร กับศูนย์กลางทางหลวงแผ่นดินหมายเลข ๔๐๗ด้านตะวันออก จดแนวเขตตำบลท่าข้าม ด้านตะวันตกด้านใต้ จดเส้นขนานระยะ๑,๐๐๐ เมตร กับศูนย์กลางถนนทางหลวงชนบท สข. ๓๐๐๕ และเส้นขนานระยะ ๓,๐๐๐ เมตร กับศูนย์กลางทางหลวงแผ่นดินหมายเลข ๔๐๗ด้านตะวันตก จดแนวเขตเทศบาลเมืองคอหงส์ ด้านตะวันออกทั้งนี้ ยกเว้นโรงเรียนบ้านทุ่งใหญ่ สถานีโทรทัศน์สี กองทัพบกช่อง ๗จังหวัดสงขลา สำนักสงฆ์เลียบนิกาย วัดพรุเตาะ โรงเรียนวัดพรุเตาะโรงเรียนหาดใหญ่พิทยาคม องค์การบริหารส่วนตำบลทุ่งใหญ่ สถานีวิทยุโทรทัศน์กองทัพบกช่อง๕ อำเภอหาดใหญ่ จังหวัดสงขลา โรงพยาบาลส่งเสริมสุขภาพตำบลทุ่งใหญ่ทั้งนี้ บริเวณที่ ๑ และบริเวณที่ ๒ปรากฏรายละเอียดตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานจำพวกที่ ๒ และจำพวกที่ ๓ ตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชน(๒)สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่เก็บน้ำมันเชื้อเพลิงที่ต้องขออนุญาตตามกฎหมายว่าด้วยการเก็บรักษาน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) ไซโลเก็บผลิตผลทางการเกษตร(๖) โรงกำจัดมูลฝอย(๗) โรงฆ่าสัตว์(๘) โรงซื้อขายเศษวัสดุ(๙) สุสานตามกฎหมายว่าด้วยสุสานและฌาปนสถาน(๑๐) สถานสงเคราะห์หรือรับเลี้ยงสัตว์(๑๑) คลังสินค้าเพื่อการขายส่งหรือการผลิต(๑๒)โรงมหรสพตามกฎหมายว่าด้วยการป้องกันภยันตรายอันเกิดแต่การเล่นมหรสพ(๑๓) สถานบริการตามกฎหมายว่าด้วยสถานบริการ(๑๔) อาคารพาณิชย์ หรืออาคารอุตสาหกรรมที่ดำเนินการตามกฎหมายว่าด้วยการจัดสรรที่ดินข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานจำพวกที่ ๓ ตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชน และโรงงานที่ประกอบกิจการเกี่ยวกับอุตสาหกรรมการแปรรูปการเกษตรขั้นต้นและอยู่ห่างจากชายฝั่งทะเลไม่น้อยกว่า ๕๐๐ เมตร(๒)สถานที่เก็บน้ำมันเชื้อเพลิงที่ต้องขออนุญาตตามกฎหมายว่าด้วยการเก็บรักษาน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) โรงแรมตามกฎหมายว่าด้วยโรงแรม(๔) โรงมหรสพตามกฎหมายว่าด้วยการป้องกันภยันตรายอันเกิดแต่การเล่นมหรสพ(๕) สถานบริการตามกฎหมายว่าด้วยสถานบริการ(๖) อาคารพาณิชย์ที่ดำเนินการตามกฎหมายว่าด้วยการจัดสรรที่ดินเว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๗) อาคารพักอาศัย หรืออาคารพาณิชย์ประเภทห้องแถวหรือตึกแถวเว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๘) อาคารพักอาศัยประเภทบ้านแถว เว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๙) อาคารพักอาศัยประเภทห้องชุด อาคารชุด หรือหอพัก(๑๐) อาคารอุตสาหกรรมที่ดำเนินการตามกฎหมายว่าด้วยการจัดสรรที่ดินถ้ามีการก่อสร้างอาคารพาณิชย์ที่ดำเนินการตามกฎหมายว่าด้วยการจัดสรรที่ดินตาม(๖) และอาคารพักอาศัย หรืออาคารพาณิชย์ประเภทห้องแถวหรือตึกแถวตาม (๗)ดำเนินการอยู่ในโครงการจัดสรรที่ดินเพื่อการอยู่อาศัยโครงการเดียวกันให้ก่อสร้างอาคารดังกล่าวได้รวมกันไม่เกินร้อยละห้าของพื้นที่โครงการทั้งหมดข้อ ๖ ภายในบริเวณพื้นที่ที่กำหนดไว้ตามข้อ๔ และข้อ ๕ ห้ามมิให้บุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๗ อาคารที่มีอยู่แล้วในพื้นที่ที่กำหนดตามข้อ๔ และข้อ ๕ ก่อนหรือในวันที่ข้อบัญญัตินี้ใช้บังคับ ให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าว ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๘ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริหารส่วนตำบลทุ่งใหญ่รักษาการตามข้อบัญญัตินี้ประกาศณ วันที่ ๓๐ เมษายน พ.ศ. ๒๕๕๕ณัฐจักษ์สุนทโรนายกองค์การบริหารส่วนตำบลทุ่งใหญ่[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลทุ่งใหญ่ เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลทุ่งใหญ่ อำเภอหาดใหญ่ จังหวัดสงขลา พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๑๗ กรกฎาคม๒๕๕๕ชาญ/ผู้ตรวจ๒๔ กรกฎาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๐๙ ง/หน้า ๕๔/๑๐ กรกฎาคม ๒๕๕๕